Számtalan külső vagy belső körülmény miatt előfordulhat, hogy a megnyert támogatás tartalmán változtatni kényszerül a pályázó. Ebben az esetben mindenképp javasoljuk, hogy már a változtatások előtt keressenek meg egy szakértőt, akivel konzultálni tudnak arról, hogy a módosításokat hogyan lehet összeegyeztetni az eredetileg beadott pályázattal! Sok szabálytalansági eljárás – és az azt követő visszafizetési kötelezettségek – alapja, hogy a megvalósítás során a pályázó eltért a projekt eredeti céljától, amit utólag már nagyon nehéz megvédeni.